รัฐมนตรีช่วยว่าการกระทรวงเกษตรและสหกรณ์  ระบุ ประเทศไทยต้องไม่มีเกษตรกรโดนจับเพราะครอบครอง 3 สารเคมีทางการเกษตร
รัฐมนตรีช่วยว่าการกระทรวงเกษตรและสหกรณ์ ระบุ ประเทศไทยต้องไม่มีเกษตรกรโดนจับเพราะครอบครอง 3 สารเคมีทางการเกษตรนางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวภายหลังการประชุมมอบนโยบายสารวัตรเกษตรทั่วประเทศร่วม 300 คน เพื่อซักซ้อมแนวทางดูแลประชาชนและเกษตรกร ในการคืน 3 สารเคมีทางการเกษตร เพื่อให้เป็นไปตามมติที่ประชุมคณะกรรมการวัตถุอันตรายที่ให้แบน 3 สารในวันที่ 1 ธันวาคม 2562 โดยสั่งกำชับสารวัตรเกษตรศึกษาร่าง คู่มือการปฏิบัติงาน ของพนักงานเจ้าหน้าที่สารวัตรเกษตรและผู้ที่เกี่ยวข้อง ในข้อปฏิบัติกรณีวัตถุอันตรายชนิดที่ 4 (ไกลโฟเซต คลอร์ไพริฟอส และพาราควอต) ปี 2563 กรมวิชาการเกษตร กระทรวงเกษตรและสหกรณ์ เพื่อสื่อสารทำความเข้าใจกับเกษตรกรในพื้นที่ เน้นย้ำไม่ให้กระทบประชาชนและเกษตรกร เนื่องจากหากมี 3 สารอยู่ในครอบครองหลังวันที่ 1 ธันวาคมนี้เป็นต้นไปนั้นมีโทษตามกฎหมายสูง โดยยืนยันไม่ทิ้งภาระให้สารวัตรเกษตร สั่งกำชับไม่ให้จับเกษตรกร เน้นให้ทำความเข้าใจขณะนี้เมื่อวานนี้ 21 พฤศจิกายน 2562  รัฐมนตรีช่วยว่าการกระทรวงเกษตรและสหกรณ์ ได้หารือกับเอกชน ผู้นำเข้า ส่งออก 3 สมาคมบริษัทผู้ส่งสารเคมี ได้แก่ สมาคมคนไทยธุรกิจเกษตร สมาคมอารักขาพืชไทย และสมาคมการค้านวัตกรรมเพื่อการเกษตรไทย ที่กระทรวงเกษตรและสหกรณ์ เรียบร้อยแล้วว่า ซึ่งในการหารือกันนั้นสมาคมต่างๆ มาร่วมหารือเพื่อรับฟังข้อคิดเห็นและสร้างความเข้าใจที่ตรงกัน ถึงแนวทางการดำเนินการภายหลังที่จะมีการยกเลิกการใช้ 3 สารเคมี  ซึ่งกระทรวงเกษตรฯได้ชี้แจงในที่ประชุมว่าหากบริษัทใดมีความประสงค์ที่จะส่งออก 3 สารดังกล่าวนี้ จะสามารถดำเนินการได้ใน 3 วันทำการและสามารถแจ้งจำนวนสต๊อกเข้ามาได้อย่างไรก็ตาม หากคณะกรรมการวัตถุอันตราย ที่จะมีการประชุมในวันที่ 27 พฤศจิกายน 2562 นี้ มีมติในการใช้สารเคมี 3 ตัวนี้ ทางกระทรวงเกษตรและสหกรณ์ก็พร้อมดำเนินการตามมติของที่ประชุม